સોમનાથને આજુબાજુના ૨,૦૦૦ ગામની આવક હતી….! એના પટાંગણમાં હજારો નૃત્યાંગનાઓ નૃત્ય કરતી – સદાયને માટે….! દર્શનાર્થે આવતા ભાવિકોના મુંડન માટે ૩૦૦૦ તો વાળંદો હતાં. કાયમ નિયમિત ભગવાન શિવના બાણ [શિવલિંગ] પર ગંગાજળનો અભિષેક થતો. અને એ માટે છેક ગંગા નદીનું નીર લવાતું. કાવડીયાઓની હારોની હારો સતત જતી-આવતી રહેતી….! સોમનાથનો ખજાનો ખરેખર અગણિત હતો અને આ વાત ઇતિહાસકારોએ પણ માની છે. સોમનાથ મંદિરની આવી મહાન ભવ્યતાનું વર્ણન મહમદ ગઝની સાથે આવેલા ઇતિહાસકાર અલ બિરુનીએ કર્યું છે.